

# Občina Vitanje

Grajski trg 1, 3205 Vitanje, tel. (03)757-43-50, fax. (03)757-43-51

[info@vitanje.si](mailto:info@vitanje.si), [www.vitanje.si](http://www.vitanje.si)

**2. REDNA SEJA**

Točka 6

**Program dela, finančni in kadrovski načrt Center Noordung**

*Poročevalec: dr. Dominik Kobold, direktor*

**OBRAZLOŽITEV**

Akt o ustanovitvi javnega zavoda Kulturno-gospodarsko središče evropskih vesoljskih tehnologij (v nadaljevanju Akt) je bil dne 31.3.2017 objavljen v uradnem listu RS, št. 15/17 in v uradnem glasilu slovenskih občin, št. 15/17. Vlada RS je sprejela Akt na 127. redni seji dne 23. 3. 2017, občinski svet Občine Vitanje pa na 10. korespondenčni seji dne 10.2.2017. Program dela je pripravljen na podlagi dejavnosti, ki so navedene v Aktu.

Poslanstvo zavoda je promocija aktivnosti, povezanih z vesoljem, promocija vesoljskih tehnologij, promocija skupne evropske vesoljske politike, promocija tehnoloških dosežkov drugih vesoljskih politik držav, ki imajo razvito vesoljsko tehnologijo, povezovanje podjetij in drugih institucij, ki delujejo na področju razvoja vesoljskih tehnologij, ter promocija in razvoj turizma, za navezavo na aktivnosti ohranjanja in razvoja naravne in kulturne dediščine, umetnosti in razvoja družbeno kulturnih vsebin z namenom kulturalizacije vesolja in združevanja umetnosti, znanosti in gospodarstva. Zavzemanje za večjo prisotnost gospodarstva v aktivnostih vesoljske industrije. V okviru svojega poslanstva zavod upošteva tudi vprašanja etičnosti ter razvoja in uveljavljanja etičnih načel kulturalizacije in eksploatacije vesolja.

Občina kot soustanovitelj zavoda ima pristojnost potrditi program dela za leto 2019.

**Predlog sklepa:**

**Občinski svet soglaša s predlogom finančnega načrta in programom dela za JZ Center Noordung za poslovno leto 2019.**

Priloga:

* Program dela, finančni in kadrovski načrt Center Noordung